Kampung baru (Bahasa Cina: 新村; Bahasa Inggeris: "Chinese New Villages") ialah istilah umum yang selalu digunakan bagi penempatan baru pada zaman darurat pada tahun 1950-an. Kampung baru dilengkapi dengan kemudahan asas seperti tempat tinggal, air, elektrik, kemudahan kesihatan dan sekolah. Penduduk yang berhampiran hutan yang terancam dengan serangan ganas komunis dipindahkan ke kampung baru yang dilindungi oleh pasukan mata-mata khas yang juga dikenali sebagai "special constable" dan tentera.